text: Juletrafikken bliver fredelig
  19 december 2012 kl. 11.53
  Vejdirektoratet forventer, at juletrafikken bliver mindre kaotisk end sidste år.
  Forventningen er baseret på, at trafikken før jul bliver mere jævnt fordelt end sidste år.
  Det skyldes, at juleaften i år falder på en mandag, hvilket vil give mulighed for flere afrejsedage.
  Vejdirektoratet melder dog om, at man kan forvente rigtigt meget juletrafik på veje, der i forvejen er stærkt trafikerede.
  Det gælder bl.a.motorvejene i Trekantsområdet, E45 mellem Vejle og Århus og E45 ved Aabenraa.
  Trafikken vil i dagene op til jul som regel være tættest i tidsrummet mellem klokken 12.00 og klokken 20.00, meddeler Vejdirektoratet - som også advarer mod tæt trafik på vejene onsdag den 26. december og torsdag den 27. december.
  